RUKOUSKOULU 19/20
Miten rukoilla ihmiset pelastukseen?
Puhumme tänään siitä, miten rukoilla ei-uskovia pelastukseen.
Katsomme ensin Jumalan nimeä Jeshua, pelastus.
Jeesus on kreikkalainen versio heprean Joosuasta tai Jeshuasta.
Jeshua muodostuu sanoista "Jehu" ja "shua".
"Jehu" tulee sanasta Jahve. "Shua" tarkoittaa pelastusta.
Sana "Jeesus" tarkoittaa: Jumala pelastaa meidät.
Jeesus on Jumala, joka syntyi ihmiseksi pelastaakseen meidät.
Matt. 1:21: "Ja hän on synnyttävä pojan, -
ja sinun on annettava hänelle nimi Jeesus, -
sillä hän on vapahtava kansansa heidän synneistänsä."
Kreikan Kyrios on hepreaksi Adonai, Herra.
Adonai liittyy suoraan Jumalan nimeen Jahve -
sekä Jeesukseen, joka on Jumalan Poika.
Vanhassa testamentissa on Jeesuksesta puhuvia tekstejä.
"Sillä jos sinä tunnustat suullasi Jeesuksen Herraksi [Kyrios] -
ja uskot sydämessäsi, että Jumala on hänet kuolleista herättänyt, -
niin sinä pelastut; sillä sydämen uskolla tullaan vanhurskaaksi -
ja suun tunnustuksella pelastutaan.
Sanoohan Raamattu: 'Ei yksikään, joka häneen uskoo, joudu häpeään'.
Tässä ei ole erotusta juutalaisen eikä kreikkalaisen välillä; -
sillä yksi ja sama on kaikkien Herra [Kyrios], -
rikas antaja kaikille, jotka häntä avuksi huutavat.
Sillä jokainen, joka huutaa avuksi Herran nimeä [Kyrios], pelastuu."
(Room. 10:9-13.)
Jeshua, Pelastaja, haluaa ilmestyä sinulle tänään.
Puhumme nyt evankeliumin julistamisesta -
ja pelastuksen rukoilemisesta ei-uskoville.
Meille on annettu tehtäväksi julistaa evankeliumia -
ja tehdä ihmisistä Jeesuksen opetuslapsia täällä Pohjolassa.
Ihmiset voivat tulla uskoon, kun heille julistetaan evankeliumia.
"Tehkää kaikki kansat minun opetuslapsikseni."
Opetuslapseuttaminen vaatii rukousta.
Aloimme yhden ystävän kanssa rukoilla naapureidemme puolesta.
Ystäväni oli töissä postissa ja joutui nousemaan varhain.
Kysyin, voisimmeko tavata kello 6, mutta se oli hänelle liian myöhään.
Aloimme rukoilla kello 5 naapureiden ja ystävien puolesta.
Aioimme pitää Alfa-kurssin.
Pyysimme Jumalaa valmistamaan ihmisten sydämiä kurssia varten.
Muutaman päivän kuluttua ovikelloni soi.
Oven takana oli naapurin rouva, joka oli syvällä New Agessa.
Hän tuli lainaamaan sokeria. Aloimme jutella.
Hän otti puheeksi hengelliset asiat ja mainitsin hänelle kurssista.
Seuraavalla viikolla rukoilimme jälleen, miten saavuttaa ihmisiä.
Istuimme puutarhassani suunnittelemassa.
Yhtäkkiä yksi hankala naapuri ryntäsi paikalle ja sanoi: -
"Me haluamme mukaan sille kurssille."
Emme olleet edes jakaneet vielä kutsuja.
Naapurin rouva oli kulkenut kutsumassa ihmisiä kurssille.
En tiedä, mitä hän oli kurssista sanonut!
Ensimmäinen halukas ilmoittautui, kun vasta suunnittelimme kutsuja.
Kun rukoilemme, alkaa tapahtua.
Siinä Alfassa pelastui ihmisiä. Jeesus kosketti heitä.
Uskovien salainen ase on rukous.
Rukoillessamme ei-uskovien puolesta tulee muistaa tämä Sana: -
"...joiden mielet tämän maailman jumala on niin sokaissut, -
ettei heille loista valkeus, joka lähtee... evankeliumista."
Meidän tulee rukouksin poistaa heidän sokeutensa ja epäuskonsa -
ja kylvää heidän sydämeensä Sanaa, jotta syntyisi kasvua.
Huomasin, että rukous on Jumalan valtakunnan salainen ase.
Se on kuin ohjus, joka voidaan laukaista minne tahansa maailmaan.
Rukous kulkee huomaamattomasti ajatuksen nopeudella -
ja osuu aina maaliinsa.
Vihollinen ei kykene tätä asetta vastustamaan.
Sillä ei ole vastaohjusta.
Kun rukoilemme ei-uskovien puolesta, -
rukouksemme on kuin kohdetta etsivä robotti, -
joka saapuu täynnä rakkautta, voimaa ja ilmestystä -
ympäristösi ihmisten luo.
Kun rukoilet, jotain tapahtuu.
Muutama vuosi sitten kokoonnuimme 10 muun kaverin kanssa rukoilemaan.
Olimme olleet aiemmin samassa nuorten ryhmässä.
Emme halunneet katsoa elokuvia vaan rukoilla yksi kaveri uskoon.
Olimme juuri kuulleet sopimusrukouksesta.
Rukoilimme Jeesuksen nimessä hänen pelastumistaan.
Huusimme Jumalan puoleen, taistelimme ja rukoilimme kielillä.
Pyysimme, että Jumala ottaisi pois hengellisen sokeuden, -
antaisi hänen sydämeensä janon, häiritsisi häntä rakkaudellaan, -
puhuisi hänelle unissa jne.
Rukoiltuamme puolitoista tuntia koimme rukoustarpeen poistuvan.
Asia oli valmis, ja aivan kuin virta olisi käännetty pois päältä.
Seuraavana aamuna hän soitti meille ja sanoi: -
"Ette tiedä, mitä tapahtui!
Eilen klo 20.40 suljin TV:n ja aloin lukea Raamattua.
Ymmärsin, ettei minulla ollut rauhaa Jumalan kanssa.
Halusin pelastua. Otin Jeesuksen vastaan sydämeeni klo 20.40.
Samalla kellonlyömällä olimme lakanneet rukoilemasta.
Eli sinunkin rukousryhmäsi voi rukoilla ihmisiä pelastukseen, -
niin kuin herätyksen aikoina on Pohjolassa tehty.
Voitte synnyttää heitä rukouksessa.
Jumala ilmestyy heille, ja he ottavat vastaan hänen rakkautensa.
Rukoile ihmisiä uskoon!
On olemassa hengellisiä lainalaisuuksia.
Voimme sitoa ja päästää, sulkea ja avata.
Haluan antaa käytännön vinkin.
On olemassa 30 päivän rukous ei-uskovan puolesta.
Kirjoita 3 ihmisen nimi ylös ja rukoile heidän puolestaan 30 vrk.
Voit myös paastota.
Samalla voit tavata heitä, tehdä asioita yhdessä -
ja osoittaa heille Jumalan rakkautta.
30 päivän kuluttua kerrot heille rohkeasti, miten tullaan uskoon.
Olemme nähneet monen tulevan tällä tavalla uskoon.
Rukoile 30 päivän ajan kolmen työkaverin, ystävän -
tai sukulaisen puolesta.
Ota heihin yhteyttä ja palvele heitä Jumalan rakkaudella.
30 päivän kuluttua kerrot heille ilosanoman.
Näin saa moni kohdata Vapahtajan. Jumala rakastaa ihmisiä.
Jeesus kuoli ristillä syli avoimena.
Nyt Jumalan luo on avoinna uusi ja elävä tie, Jeesus Kristus.
Käytä tilaisuudet hyväksesi ja palvele ihmisiä.
Herra käski meitä tekemään kaikki kansat opetuslapsikseen.
Raivaa ihmisille tietä rukouksessa, palvele heitä -
ja johdata heidät Herran luo. Siunausta sinulle tähän työhön.
Jeshua, maailman Vapahtaja, haluaa ilmestyä sinulle -
ja rohkaista sinua rukoilemaan.
Haastan sinua käymään rukoukseen 30 päivän ajaksi.
Palvele myös rukouksesi kohteita ja kerro heille sitten ilosanoma.
Ota tämä haaste vastaan kolmen lähimmän ystäväsi kanssa.
Skotlannin länsipuolella on saarijono nimeltä Hebridit.
Vuosina 1948-1952 siellä oli väkevä herätys.
Miksi nuo pienet saaret saivat herätyksen?
Kaksi vanhaa naista ja muutama nuori diakoni -
nöyrtyivät siellä huutamaan Jumalan puoleen.
Christine ja Peggy Smith olivat yli 80 -
eivätkä jaksaneet käydä enää seurakunnassa säännöllisesti.
Mutta he pitivät yllä kodissaan -
niin voimakasta ylistyksen ja rukouksen ilmapiiriä, -
että he kohtasivat siellä Jumalaa.
He saivat rukoustaakan saarensa nuorison puolesta.
Eräänä iltana Jumala antoi ryhmälle lupauksen Jes. 44:3:sta.
Jumalan Henki tuli heidän ylleen kun he lukivat Ps. 24:2-3:sta: -
"Kuka saa astua Herran vuorelle, -
kuka seisoa hänen pyhässä paikassansa?
Se, jolla on viattomat kädet..."
Ryhmä teki parannusta. Pyhä Henki laskeutui väkevästi latoon.
Julistaja Duncan Campbell meni saarille saarnaamaan evankeliumia.
75 prosenttia asukkaista pelastui niiden kolmen vuoden aikana, -
jolloin hän vaikutti siellä.
Rukouksen miekka avaa kaikki ovet.
Herätys voi tulla sinunkin paikkakunnallesi.
Kristillinen mediatyö tarvitsee taloudellisia resursseja.
Minuun ovat tehneet vaikutuksen TV7:n studiot -
sekä henkilökunnan antaumus.
Toimittaja Siewert Öholmiinkin tekivät vaikutuksen -
TV7:n välineet ja henkilökunnan ammattitaito.
Tule mukaan tukemaan tätä työtä jo tänään.
Kylvä siementäsi, jotta se kantaisi näinä lopun aikoina satoa.
Jumala siunatkoon lahjoittajia.
Lahjoituspuhelin 0600-10077. Soitto maksaa 10.01 eur + pvm.
Suomennos: Annamari Kortelainen